ddrg/super_eurlex huggingface dataset:
Προτάσεις του γενικού εισαγγελέα Jacobs της 26ης Μαΐου 1989. - FORD ESPANA SA ΚΑΤΑ ADMINISTRACION DE ADUANAS DEL ESTADO ESPANOL. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: AUDIENCIA TERRITORIAL DE VALENCIA - ΙΣΠΑΝΙΑ. - ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ - ΦΟΡΟΙ ΙΣΟΔΥΝΑΜΟΥ ΑΠΟΤΕΛΕΣΜΑΤΟΣ - ΠΟΣΟ ΕΙΣΠΡΑΤΤΟΜΕΝΟ ΚΑΤΑ ΤΟΝ ΕΚΤΕΛΩΝΙΣΜΟ ΕΜΠΟΡΕΥΜΑΤΩΝ ΣΤΟΥΣ ΧΩΡΟΥΣ ΤΟΥ ΕΙΣΑΓΩΓΕΑ. - ΥΠΟΘΕΣΗ 170/88.



Συλλογή της Νομολογίας του Δικαστηρίου 1989 σελίδα 02305

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας F. G. Jacobs ανέπτυξε τις προτάσεις του στις 26 Μαΐου 1989 (*). Πρότεινε στο Δικαστήριο να απαντήσει στο υποβληθέν προδικαστικό ερώτημα ως εξής:

1) Η επιβαλλόμενη από το εθνικό δίκαιο χρηματική επιβάρυνση, η οποία υπολογίζεται σε συνάρτηση με τη δασμολογητέα αξία των εισαγομένων από άλλα κράτη μέλη εμπορευμάτων και εισπράττεται από τους εισαγωγείς των εν λόγω εμπορευμάτων, για τους οποίους ο εκτελωνισμός πραγματοποιήθηκε εντός των χώρων της επιχειρήσεώς τους, αποτελεί φορολογική επιβάρυνση ισοδυνάμου αποτελέσματος προς εισαγωγικό δασμό, που απαγορεύεται στην Ισπανία από την 1η Μαρτίου 1986, βάσει των διατάξεων των άρθρων 9 και 13 της Συνθήκης ΕΟΚ, σε συνδυασμό με το άρθρο 35 της πράξεως προσχωρήσεως της Ισπανίας και της Πορτογαλίας.

2) Τα εθνικά δικαστήρια, στα οποία έχει ανατεθεί η εφαρμογή, στο πλαίσιο των αρμοδιοτήτων τους, των διατάξεων του κοινοτικού δικαίου, οφείλουν να διασφαλίζουν την επέλευση στο ακέραιο των αποτελεσμάτων των κανόνων του, προς τον σκοπό δε αυτό, έχουν την εξουσία να μην εφαρμόζουν, εφόσον αυτό είναι αναγκαίο, οποιαδήποτε αντίθετη διάταξη της εθνικής νομοθεσίας, ακόμη και μεταγενέστερη, χωρίς να υποχρεούνται να ζητήσουν ή να αναμείνουν την προηγούμενη κατάργησή της με νόμο ή οποιαδήποτε συνταγματικώς προβλεπόμενη διαδικασία.

(*) Γλώσσα του πρωτοτύπου: η αγγλική.
Προτάσεις του γενικού εισαγγελέα Van Gerven της 14ης Φεβρουαρίου 1989. - MARIETTE TURNER ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΙ - ΕΚΘΕΣΗ ΚΡΙΣΕΩΣ - ΕΝΣΤΑΣΗ ΑΠΑΡΑΔΕΚΤΟΥ. - ΥΠΟΘΕΣΗ 192/88.



Συλλογή της Νομολογίας του Δικαστηρίου 1989 σελίδα 01017

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Walter Van Gerven ανέπτυξε τις προτάσεις του στις 14 Φεβρουαρίου 1989 (*). Πρότεινε στο Δικαστήριο:

1) να απορρίψει ως απαράδεκτο το πρώτο αίτημα της προσφυγής

2) να καταργηθεί η δίκη ως προς το δεύτερο αίτημα της προσφυγής

3) να κρίνει ότι η Επιτροπή πρέπει να φέρει τα δικά της δικαστικά έξοδα και το ένα τέταρτο των δικαστικών εξόδων της προσφεύγουσας.

(*) Γλώσσα του πρωτοτύπου: η ολλανδική.
Προτάσεις του γενικού εισαγγελέα Darmon της 14ης Φεβρουαρίου 1989. - WILHELM SCHMITT ΚΑΤΑ BUNDESVERSICHERUNGSANSTALT FUER ANGESTELLTE. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ SOZIALGERICHT ΤΟΥ ΑΜΒΟΥΡΓΟΥ. - ΑΡΘΡΟ 51 ΤΗΣ ΣΥΝΘΗΚΗΣ ΕΟΚ - ΔΥΝΑΤΟΤΗΤΑ ΚΑΤΑΒΟΛΗΣ ΕΙΣΦΟΡΩΝ ΕΚ ΤΩΝ ΥΣΤΕΡΩΝ ΣΕ ΣΥΣΤΗΜΑ ΑΣΦΑΛΙΣΕΩΣ ΣΥΝΤΑΞΕΩΣ. - ΥΠΟΘΕΣΗ 29/88.



Συλλογή της Νομολογίας του Δικαστηρίου 1989 σελίδα 00581

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέα Marco Darmon ανέπτυξε τις προτάσεις του στις 14 Φεβρουαρίου 1989 (*). Πρότεινε στο Δικαστήριο να αποφανθεί ως εξής:

Το άρθρο 51 της Συνθήκης ΕΟΚ και ο κανονισμός 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και στα μέλη των οικογενειών τους που διακινούνται εντός της Κοινότητας, δεν εφαρμόζονται ενόψει του καθορισμού των προϋποθέσεων υπαγωγής σε υποχρεωτικό ή προαιρετικό σύστημα κοινωνικής ασφαλίσεως.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Lenz της 15ης Φεβρουαρίου 1989. - S. P. A. MAXI DI ΚΑΤΑ UFFICIO DEL REGISTRO DI BOLZANO. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΗΣ COMMISSIONE TRIBUTARIA DI II GRADO ΤΟΥ BOLZANO. - ΕΜΜΕΣΟΙ ΦΟΡΟΙ ΕΠΙΒΑΛΛΟΜΕΝΟΙ ΕΠΙ ΤΩΝ ΣΥΓΚΕΝΤΡΩΣΕΩΝ ΚΕΦΑΛΑΙΩΝ. - ΥΠΟΘΕΣΗ 15/88.



Συλλογή της Νομολογίας του Δικαστηρίου 1989 σελίδα 01391

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Carl Otto Lenz ανέπτυξε τις προτάσεις του στις 15 Φεβρουαρίου 1989 (*). Πρότεινε στο Δικαστήριο να αποφανθεί ότι:

"Το άρθρο 11 της οδηγίας 69/335 πρέπει να ερμηνευθεί υπό την έννοια ότι, από 1ης Ιανουαρίου 1972 το αργότερο, τα κράτη μέλη δεν μπορούν πλέον να υποβάλλουν τις κεφαλαιουχικές, κατά την έννοια του άρθρου 3 της οδηγίας, εταιρίες, για τις διαλαμβανόμενες στο άρθρο 11 της ίδιας οδηγίας πράξεις, σε φόρους άλλους πλην του φόρου εισφοράς και των απαριθμουμένων στο άρθρο 12 φόρων."

(*) Γλώσσα του πρωτοτύπου: η γερμανική.
Προτάσεις του γενικού εισαγγελέα Mischo της 22ας Φεβρουαρίου 1989. - ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΠΡΟΓΡΑΜΜΑ ΔΡΑΣΗΣ ΓΙΑ ΤΗΝ ΕΠΑΓΓΕΛΜΑΤΙΚΗ ΚΑΤΑΡΤΙΣΗ ΤΩΝ ΝΕΩΝ - ΠΡΟΣΦΥΓΗ ΑΚΥΡΩΣΕΩΣ - ΝΟΜΙΜΟ ΕΡΕΙΣΜΑ. - ΥΠΟΘΕΣΗ 56/88.



Συλλογή της Νομολογίας του Δικαστηρίου 1989 σελίδα 01615

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Jean Mischo ανέπτυξε τις προτάσεις του στις 22 Φεβρουαρίου 1988 (*). Πρότεινε τα εξής:

"Κατά το άρθρο 4, παράγραφος 1, της Συνθήκης "κάθε όργανο ενεργεί εντός των ορίων των εξουσιών που του παρέχονται από την παρούσα Συνθήκη". Δεδομένου ότι το άρθρο 128 δεν παρέχει στο Συμβούλιο τις εξουσίες που αυτό θέλησε να ασκήσει εκδίδοντας την απόφασή του 87/569/ΕΟΚ, η οποία ερείδεται επ' αυτού και μόνο του άρθρου, το όργανο αυτό ενήργησε εντός των ορίων των αρμοδιοτήτων του. Επομένως, πρέπει να ακυρωθεί η απόφαση αυτή και να καταδικαστεί το Συμβούλιο στα δικαστικά έξοδα. 'Οσον αφορά την Επιτροπή, η οποία παρενέβη υπέρ του Συμβουλίου, πρέπει να φέρει τα δικά της δικαστικά έξοδα."

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Van Gerven της 16ης Μαρτίου 1989. - MINISTERE PUBLIC ΚΑΤΑ J. P. RISPAL ΚΑΙ ΛΟΙΠΩΝ. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: TRIBUNAL DE GRANDE INSTANCE DE PARIS - ΓΑΛΛΙΑ. - ΚΟΙΝΟ ΔΑΣΜΟΛΟΓΙΟ - ΜΑΓΙΚΟΙ ΚΥΒΟΙ. - ΥΠΟΘΕΣΗ 164/88.



Συλλογή της Νομολογίας του Δικαστηρίου 1989 σελίδα 02041

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Walter Van Gerven ανέπτυξε τις προτάσεις του στις 16 Μαρτίου 1989 (*) . Πρότεινε στο Δικαστήριο να αποφανθεί ως εξής:

"Η διάκριση 97.03 του κοινού δασμολογίου, όπως έχει ως παράρτημα του κανονισμού (ΕΟΚ) 3000/80 του Συμβουλίου, έχει την έννοια ότι περιλαμβάνει τα είδη που κατονομάζονται ως 'μαγικοί κύβοι' ."
Προτάσεις του γενικού εισαγγελέα Darmon της 11/04/1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΣΥΓΧΩΝΕΥΣΗ ΚΑΙ ΔΙΑΣΠΑΣΗ ΑΝΩΝΥΜΩΝ ΕΤΑΙΡΕΙΩΝ: ΜΕΤΑΦΟΡΑ ΟΡΙΣΜΕΝΩΝ ΟΔΗΓΙΩΝ ΣΤΟ ΕΘΝΙΚΟ ΔΙΚΑΙΟ. - ΥΠΟΘΕΣΗ 46/88.



Συλλογή της Νομολογίας του Δικαστηρίου 1989 σελίδα 01133

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Marco Darmon ανέπτυξε τις προτάσεις στου στις 11 Απριλίου 1989 (*). Πρότεινε να αναγνωριστεί η ύπαρξη παραβάσεως και να καταδικαστεί το Βασίλειο του Βελγίου στα δικαστικά έξοδα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Darmon της 11/04/1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ - ΑΠΑΓΟΡΕΥΣΗ ΕΙΣΑΓΩΓΗΣ ΠΡΟΙΟΝΤΩΝ ΜΕ ΒΑΣΗ ΤΟ ΚΡΕΑΣ ΠΟΥ ΠΕΡΙΕΧΟΥΝ ΜΕΓΑΛΥΤΕΡΗ ΑΠΟ ΤΗΝ ΚΑΘΟΡΙΣΜΕΝΗ ΠΟΣΟΤΗΤΑ ΖΕΛΑΤΙΝΗΣ ΓΙΑ ΤΡΟΦΙΜΑ. - ΥΠΟΘΕΣΗ 52/88.



Συλλογή της Νομολογίας του Δικαστηρίου 1989 σελίδα 01137

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Marco Darmon ανέπτυξε τις προτάσεις του στις 11 Απριλίου 1989 (*). Πρότεινε στο Δικαστήριο να αναγνωρίσει ότι το Βασίλειο του Βελγίου παρέβη τις υποχρεώσεις που υπέχει από το άρθρο 30 της Συνθήκης ΕΟΚ και να το καταδικάσει στα δικαστικά έξοδα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Jacobs της 19/04/1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ. - ΠΑΡΑΒΑΣΗ ΚΡΑΤΟΥΣ - ΥΠΟΧΡΕΩΣΗ ΕΝΤΑΞΕΩΣ ΣΕ ΟΡΓΑΝΙΣΜΟ ΕΛΕΓΧΟΥ ΩΣ ΠΡΟΣ ΤΙΣ ΕΙΣΑΓΩΓΕΣ ΚΑΙ ΕΞΑΓΩΓΕΣ ΥΛΙΚΟΥ ΦΥΤΙΚΗΣ ΑΝΑΠΑΡΑΓΩΓΗΣ. - ΥΠΟΘΕΣΗ 43/88.



Συλλογή της Νομολογίας του Δικαστηρίου 1989 σελίδα 01649

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας F. G. Jacobs ανέπτυξε τις προτάσεις του στις 19 Απριλίου 1989 (*). Κατά την εκτίμησή του, πρέπει να αναγνωριστεί ότι το Βασίλειο των Κάτω Χωρών, εξαρτώντας την κατ' επάγγελμα εισαγωγή και εξαγωγή, καθώς και την προσφορά προς εξαγωγή, υλικού αναπαραγωγής γεωργικών φυτών, λαχανικών και μπαχαρικών, καθώς και οπωροφόρων δένδρων και ορισμένων ειδών πλατύφυλλων δένδρων, από την υποχρεωτική συμμετοχή σε εθνικό οργανισμό ελέγχου, παρέβη τις υποχρεώσεις που υπέχει από τους κανονισμούς 234/68 και 2358/71 και, όσον αφορά τους σπόρους γεωμήλων προς φύτευση, από τα άρθρα 30 έως 34 της Συνθήκης ΕΟΚ. Εξάλλου, το Βασίλειο των Κάτω Χωρών πρέπει να καταδικαστεί στα δικαστικά έξοδα.

(*) Γλώσσα του πρωτοτύπου: η αγγλική.
Προτάσεις του γενικού εισαγγελέα Darmon της 14ης Δεκεμβρίου 1988. - SOCIETES INTERNATIONAL CONTAINER ET TRANSPORT ΚΑΙ BFI ELECTRONIQUE SA ΚΑΤΑ DIRECTION GENERALE DES DOUANES ET DROITS INDIRECTS DE ROISSY. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ TRIBUNAL D'INSTANCE ΤΟΥ AULNAY-SOUS-BOIS. - ΚΟΙΝΟ ΔΑΣΜΟΛΟΓΙΟ - ΣΥΣΚΕΥΕΣ ΕΛΕΓΧΟΥ ΣΥΣΤΑΤΙΚΩΝ ΗΛΕΚΤΡΟΝΙΚΩΝ ΣΤΟΙΧΕΙΩΝ. - ΥΠΟΘΕΣΗ 19/88.



Συλλογή της Νομολογίας του Δικαστηρίου 1989 σελίδα 00577

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέα Marco Darmon ανέπτυξε τις προτάσεις του στις 14 Δεκεμβρίου 1988 (*). Πρότεινε στο Δικαστήριο να αποφανθεί ότι:

Οι ηλεκτρονικές συσκευές με τις οποίες διενεργούνται έλεγχοι των ηλεκτρονικών στοιχείων μέσω μετρήσεως των ηλεκτρικών μεγεθών δεν υπάγονται στη δασμολογική διάκριση 90.28 Α ΙΙ α), αλλά στη διάκριση 90.28 Α ΙΙ β), με την επιφύλαξη ότι δεν αποδεικνύεται ότι μια άλλη λειτουργία της συσκευής είναι η προέχουσα, ώστε να δικαιολογείται η κατάταξή της σε άλλη δασμολογική κλάση.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Van Gerven της 24ης Ιανουαρίου 1989. - KNOEKEL, SCHMIDT & CIE, PAPIERFABRIKEN AG ΚΑΤΑ HAUPTZOLLAMT LANDAU. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ FINANZGERICHT ΤΗΣ ΡΗΝΑΝΙΑΣ ΠΑΛΑΤΙΝΑΤΟΥ. - ΕΠΙΣΤΡΟΦΕΣ ΣΤΗΝ ΠΑΡΑΓΩΓΗ ΣΤΟΥΣ ΤΟΜΕΙΣ ΤΩΝ ΣΙΤΗΡΩΝ ΚΑΙ ΤΟΥ ΡΥΖΙΟΥ - ΑΜΥΛΟ ΠΡΟΕΡΧΟΜΕΝΟ ΕΝ ΜΕΡΕΙ ΑΠΟ ΑΡΑΒΟΣΙΤΟ ΚΑΙ ΕΝ ΜΕΡΕΙ ΑΠΟ ΠΡΟΙΟΝΤΑ ΜΕ ΒΑΣΗ ΤΗ ΖΑΧΑΡΗ. - ΥΠΟΘΕΣΗ 13/88.



Συλλογή της Νομολογίας του Δικαστηρίου 1989 σελίδα 00337

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Walter Van Gerven ανέπτυξε τις προτάσεις του στις 24 Ιανουαρίου 1989 (*). Πρότεινε να αποφανθεί το Δικαστήριο ότι:

Το άρθρο 4, παράγραφος 3, του κανονισμού 2169/86 της Επιτροπής, της 10ης Ιουλίου 1986, εγκύρως εξαρτά τη χορήγηση επιστροφής από την προϋπόθεση υποβολής δηλώσεως που να αναφέρει ότι το άμυλο ή το άμυλο γεωμήλων που χρησιμοποιήθηκαν δεν έχει παραχθεί από άλλη πρώτη ύλη εκτός από αραβόσιτο, σίτο, όρυζα ή γεώμηλα.

(*) Γλώσσα του πρωτοτύπου: η ολλανδική.
ΚΟΙΝΕΣ ΠΡΟΤΑΣΕΙΣ ΤΟΥ ΓΕΝΙΚΟΥ ΕΙΣΑΓΓΕΛΕΑ MISCHO ΤΗΣ 13ΗΣ ΔΕΚΕΜΒΡΙΟΥ 1990. - KONISHIROKU PHOTO INDUSTRY CO LTD ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ C-176/87. - SANYO ELECTRIC CO LTD ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ C-177/87. - ΔΑΣΜΟΙ ΑΝΤΙΝΤΑΜΠΙΝΓΚ ΕΠΙ ΤΩΝ ΣΥΣΚΕΥΩΝ ΦΩΤΟΑΝΤΙΓΡΑΦΗΣ ΠΟΥ ΧΡΗΣΙΜΟΠΟΙΟΥΝ ΣΥΝΗΘΙΣΜΕΝΟ ΧΑΡΤΙ, ΚΑΤΑΓΩΓΗΣ ΙΑΠΩΝΙΑΣ.



Συλλογή της Νομολογίας του Δικαστηρίου 1992 σελίδα I-01493



Προτάσεις του γενικού εισαγγελέα

++++

Κύριε Πρόεδρε,

Κύριοι δικαστές,

1. Τα κύρια σημεία των υπομνημάτων που προσκόμισαν οι προσφεύγουσες στις υποθέσεις C-176/87, Konishiroku και C-177/87, Sanyo, συνίστανται από τις παρατηρήσεις που διατύπωσαν από κοινού με τις προσφεύγουσες στις υποθέσεις C-174/87, Ricoh κατά Συμβουλίου, C-175/87, Matsushita κατά Συμβουλίου και C-179/87, Sharp κατά Συμβουλίου. Οι εν λόγω παρατηρήσεις αφορούν τον καθορισμό της ζημίας, την εκτίμηση του συμφέροντος της Κοινότητας και τον υπολογισμό του δασμού αντιντάμπινγκ. Οι προβληθέντες από την Konishiroku και τη Sanyo λόγοι ακυρώσεως που αναπτύχθηκαν σ' αυτό το πλαίσιο πρέπει, επομένως, να απορριφθούν για τους λόγους που ανέπτυξα στις προτάσεις μου στην υπόθεση C-174/87, Ricoh κατά Συμβουλίου, στις οποίες και παραπέμπω.

2. Ως προς τις παρατηρήσεις που οι δύο προσφεύγουσες αφιέρωσαν στη "χρησιμοποιηθείσα από την Επιτροπή μέθοδο για τον καθορισμό της υπάρξεως ντάμπινγκ", και που, περιλαμβανόμενες σε μία δακτυλογραφημένη σελίδα, αποτελούν μέρος της εισαγωγής των προσφυγών τους, θεωρώ, τασσόμενος με την άποψη του Συμβουλίου, ότι παρέλκει η εξέτασή τους. Δεδομένου ότι χωριστά η κάθε μία από τις προσφεύγουσες διευκρίνισε ότι,

"στο μέτρο που άλλοι εξαγωγείς θα εγείρουν ζητήματα σε χωριστές προσφυγές και που είναι ευκταίο να περιοριστεί ο όγκος των υποβαλλομένων στο Δικαστήριο επιχειρημάτων, η παρούσα προσφυγή θα περιοριστεί στο ζήτημα της ζημίας και στο ζήτημα του συμφέροντος της Κοινότητας" (σελίδα iii εκατέρας των προσφυγών),

μπορεί, πράγματι, να θεωρηθεί ότι οι εν λόγω παρατηρήσεις δεν αποτελούν μέρος των προσφυγών τους. Δεν είναι, άλλωστε, πολύ σαφείς και θα μπορούσαν εύκολα να ανασκευαστούν βάσει, αφενός, της αρχής της ανεξαρτησίας των μεθόδων υπολογισμού, αντιστοίχως, της κανονικής αξίας και της τιμής εξαγωγής και, αφετέρου, των σκέψεων που διατύπωσα στις προτάσεις μου στις άλλες υποθέσεις στο πλαίσιο των λόγων ακυρώσεως που αντλούνται από τη σύγκριση μεταξύ των εν λόγω δύο όρων.

3. Εν συμπεράσματι, προτείνω στο Δικαστήριο να απορρίψει τις προσφυγές στις υποθέσεις C-176/77 και C-177/87 και να καταδικάσει την Konishiroku και τη Sanyo στα δικαστικά έξοδα, περιλαμβανομένων και των δικαστικών εξόδων των παρεμβαινουσών.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Mischo της 12ης Οκτωβρίου 1989. - ΕΥΑΓΓΕΛΟΣ ΕΞΑΡΧΟΣ ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ. - ΥΠΑΛΛΗΛΟΙ - ΑΠΟΡΡΙΨΗ ΑΙΤΗΣΕΩΣ ΣΥΜΜΕΤΟΧΗΣ ΣΕ ΔΙΑΓΩΝΙΣΜΟ. - ΥΠΟΘΕΣΗ 331/87.



Συλλογή της Νομολογίας του Δικαστηρίου 1989 σελίδα 04185

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Jean Mischo ανέπτυξε τις προτάσεις του στις 12 Οκτωβρίου 1989 (*). Ο γενικός εισαγγελέας πρότεινε στο Δικαστήριο να απορρίψει την προσφυγή, κατά το μέρος που επιδιώκει την ακύρωση της διαδικασίας, καθώς και την ακύρωση του διορισμού του επελεγέντος υποψηφίου. 'Οσον αφορά το αίτημα να υποχρεωθεί το Ευρωπαϊκό Κοινοβούλιο να επαναλάβει τη διαδικασία προσλήψεως, είναι εν πάση περιπτώσει απαράδεκτο, δεδομένου ότι το Δικαστήριο δεν έχει την αρμοδιότητα να απευθύνει στα όργανα διαταγές προς ενέργεια. Τέλος, πρότεινε στο Δικαστήριο να εφαρμόσει το άρθρο 70 του κανονισμού διαδικασίας και να αποφανθεί ότι το Ευρωπαϊκό Κοινοβούλιο πρέπει να φέρει τα δικαστικά έξοδα στα οποία υποβλήθηκε.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Jacobs της 18/04/1989. - JEAN-PIERRE KERZMANN ΚΑΤΑ ΕΛΕΓΚΤΙΚΟΥ ΣΥΝΕΔΡΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΙ - ΑΚΥΡΩΣΗ ΔΙΟΡΙΣΜΟΥ. - ΥΠΟΘΕΣΗ 198/87.



Συλλογή της Νομολογίας του Δικαστηρίου 1989 σελίδα 02083

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας F. G. Jacobs ανέπτυξε τις προτάσεις του στις 18 Απριλίου 1989 (*). Πρότεινε τα εξής:

1) Να απορριφθεί η προσφυγή.

2) Να φέρει κάθε διάδικος τα δικαστικά του έξοδα.

(*) Γλώσσα του πρωτοτύπου: η αγγλική.
Προτάσεις του γενικού εισαγγελέα Lenz της 28/04/1989. - HOOGOVENS GROEP BV ET FEDERACCIAI (FEDERAZIONE IMPRESE SIDERURGICHE ITALIANE ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΕΚΑΧ - ΠΡΟΣΑΡΜΟΓΗ ΤΩΝ ΠΟΣΟΣΤΩΣΕΩΝ ΠΑΡΑΔΟΣΕΩΣ. - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 218/87, 223/87, 72/88 ΚΑΙ 92/88.



Συλλογή της Νομολογίας του Δικαστηρίου 1989 σελίδα 01711

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Carl Otto Lenz ανέπτυξε τις προτάσεις του στις 28 Απριλίου 1989 (*). Πρότεινε στο Δικαστήριο να αποφανθεί ως εξής:

1. α) Απορρίπτει την προσφυγή στην υπόθεση 218/87.

β) Καταδικάζει την προσφεύγουσα στα δικαστικά έξοδα της υποθέσεως 218/87.

2. α) Ακυρώνει την απόφαση 1433/87/ΕΚΑΧ της Επιτροπής, της 20ής Μαΐου 1987.

β) Καταδικάζει την καθής στα δικαστικά έξοδα της υποθέσεως 23/87, συμπεριλαμβανομένων των εξόδων της διαδικασίας λήψεως ασφαλιστικών μέτρων.

3. α) Ακυρώνει το άρθρο 5 της αποφάσεως 194/88/ΕΚΑΧ της Επιτροπής, της 6ης Ιανουαρίου 1988.

β) Απορρίπτει κατά τα λοιπά την προσφυγή στην υπόθεση 72/88.

γ) Κάθε διάδικος φέρει τα δικαστικά του έξοδα στην υπόθεση 72/88.

4. α) Ακυρώνει το άρθρο 17 της αποφάσεως 194/88/ΕΚΑΧ της Επιτροπής, της 6ης Ιανουαρίου 1988.

β) Καταδικάζει την καθής στα δικαστικά έξοδα της υποθέσεως 92/88, συμπεριλαμβανομένων των εξόδων της διαδικασίας λήψεως ασφαλιστικών μέτρων.
Προτάσεις του γενικού εισαγγελέα Darmon της 12ης Ιανουαρίου 1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΠΑΡΑΒΑΣΗ - ΟΔΗΓΙΑ ΦΠΑ - ΜΕΤΑΦΟΡΑ ΣΤΟ ΕΣΩΤΕΡΙΚΟ ΔΙΚΑΙΟ. - ΥΠΟΘΕΣΗ 353/87.



Συλλογή της Νομολογίας του Δικαστηρίου 1989 σελίδα 00263

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Marco Darmon ανέπτυξε τις προτάσεις του στις 12 Ιανουαρίου 1989 (*). Πρότεινε στο Δικαστήριο να αναγνωρίσει την παράβαση και να καταδικάσει το καθού στα δικαστικά έξοδα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Jacobs της 19ης Ιανουαρίου 1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΠΑΡΑΒΑΣΗ ΚΡΑΤΟΥΣ - ΠΑΡΑΛΕΙΨΗ ΜΕΤΑΦΟΡΑΣ ΟΔΗΓΙΑΣ - ΚΑΝΟΝΕΣ ΓΙΑ ΤΗ ΛΗΨΗ ΥΓΕΙΟΝΟΜΙΚΩΝ ΜΕΤΡΩΝ ΚΑΤΑ ΤΗΝ ΕΙΣΑΓΩΓΗ ΝΩΠΩΝ ΚΡΕΑΤΩΝ ΚΑΙ ΖΩΩΝ ΟΡΙΣΜΕΝΩΝ ΕΙΔΩΝ. - ΥΠΟΘΕΣΗ 324/87.



Συλλογή της Νομολογίας του Δικαστηρίου 1989 σελίδα 01013

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας F. G. Jacobs ανέπτυξε τις προτάσεις του στις 19 Ιανουαρίου 1989 (*). Πρότεινε στο Δικαστήριο να δεχθεί τα αιτήματα της Επιτροπής, να αναγνωρίσει την παράβαση της Ιταλικής Δημοκρατίας όπως ζήτησε η Επιτροπή και να καταδικάσει την Ιταλική Δημοκρατία στα δικαστικά έξοδα.

(*) Γλώσσα του πρωτοτύπου: η αγγλική.
Προτάσεις του γενικού εισαγγελέα Darmon της 1ης Μαρτίου 1989. - ANNA-MARIA FEDELI ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ. - ΥΠΑΛΛΗΛΟΙ - ΚΡΑΤΗΣΗ ΑΠΟ ΤΟ ΜΙΣΘΟ. - ΥΠΟΘΕΣΗ 271/87.



Συλλογή της Νομολογίας του Δικαστηρίου 1989 σελίδα 00993

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Marco Darmon ανέπτυξε τις προτάσεις του την 1η Μαρτίου 1989 (*). Πρότεινε τα εξής:

- να κηρυχθεί απαράδεκτη η προσφυγή όσον αφορά την αναστολή της καταβολής των αποδοχών που αντιστοιχούν στην περίοδο από 1ης Αυγούστου 1983 μέχρι 20 Αυγούστου 1984,

- να υποχρεωθεί το Ευρωπαϊκό Κοινοβούλιο να καταβάλει τις κρατήσεις μισθών που έγιναν κατά την περίοδο από 3 Ιουλίου 1985 μέχρι 13 Μαρτίου 1986, πλέον τόκων υπερημερίας 8% ετησίως επί των ποσών αυτών από τις ημερομηνίες που τα ποσά αυτά έπρεπε να καταβληθούν,

- να απορριφθεί κατά τα λοιπά η προσφυγή,

- να καταδικαστεί το καθού κοινοτικό όργανο, επιπλέον των δικών του δικαστικών εξόδων, στο ήμισυ των δικαστικών εξόδων της προσφεύγουσας.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Tesauro της 14ης Δεκεμβρίου 1988. - MALCOLM BEVAN ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΜΟΝΙΜΟΙ ΥΠΑΛΛΗΛΟΙ - ΚΡΙΣΗ ΤΟΥ ΠΡΟΣΩΠΙΚΟΥ - ΠΡΟΑΓΩΓΗ - ΑΓΩΓΗ ΑΠΟΖΗΜΙΩΣΕΩΣ. - ΥΠΟΘΕΣΗ 140/87.



Συλλογή της Νομολογίας του Δικαστηρίου 1989 σελίδα 00701

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Giuseppe Tesauro ανέπτυξε τις προτάσεις του στις 14 Δεκεμβρίου 1988 (*). Πρότεινε στο Δικαστήριο:

- να ακυρώσει, λόγω αναρμοδιότητας των συντακτών της, την έκθεση κρίσεως του προσφεύγοντος για το χρονικό διάστημα από 1ης Ιουλίου 1983 μέχρι και 30 Ιουνίου 1985,

- να απορρίψει την προσφυγή κατά τα λοιπά,

- να καταδικάσει την Επιτροπή στο ένα τρίτο των εξόδων του προσφεύγοντος.

(*) Γλώσσα του πρωτοτύπου: η ιταλική.
Προτάσεις του γενικού εισαγγελέα Lenz της 14ης Δεκεμβρίου 1988. - MERKUR AUSSENHANDEL GMBH & CO. ΚΑΤΑ HAUPTZOLLAMT HAMBURG-JONAS. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ FINANZGERICHT ΤΟΥ ΑΜΒΟΥΡΓΟΥ. - ΝΟΜΙΣΜΑΤΙΚΑ ΕΞΙΣΩΤΙΚΑ ΠΟΣΑ - ΠΡΟΥΠΟΘΕΣΕΙΣ ΕΠΙΣΤΡΟΦΗΣ. - ΥΠΟΘΕΣΗ 233/87.



Συλλογή της Νομολογίας του Δικαστηρίου 1989 σελίδα 00569

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Carl Otto Lenz ανέπτυξε τις προτάσεις του στις 14 Δεκεμβρίου 1988 (*). Πρότεινε στο Δικαστήριο να αποφανθεί ότι:

Σε περίπτωση χορηγήσεως νομισματικών εξισωτικών ποσών εκ μέρους της Ομοσπονδιακής Δημοκρατίας της Γερμανίας για νομισματικά εξισωτικά ποσά που πρέπει να χορηγηθούν στο Ηνωμένο Βασίλειο, οι γερμανικές αρχές δεσμεύονται, σε ό,τι αφορά τις ενδείξεις τις σχετικές με το βάρος του εμπορεύματος κατά την άφιξή του, από τις διαπιστώσεις των γερμανικών τελωνειακών αρχών, είτε πρόκειται για αρχικές διαπιστώσεις αναφερόμενες στο αντίτυπο ελέγχου, είτε για διορθώσεις των ενδείξεων αυτών. Ωστόσο, οι διαπιστώσεις αυτές υπόκεινται σε δικαστικό έλεγχο κατά τους εθνικούς δικονομικούς κανόνες.

(*) Γλώσσα του πρωτοτύπου: η γερμανική.

ΚΟU/S
Προτάσεις του γενικού εισαγγελέα Lenz της 10ης Ιανουαρίου 1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΠΡΟΣΩΡΙΝΗ ΕΙΣΑΓΩΓΗ ΤΩΝ ΕΜΠΟΡΕΥΜΑΤΟΚΙΒΩΤΙΩΝ - ΠΡΟΣΦΥΓΗ ΑΚΥΡΩΣΕΩΣ - ΝΟΜΙΜΟ ΕΡΕΙΣΜΑ. - ΥΠΟΘΕΣΗ 275/87.



Συλλογή της Νομολογίας του Δικαστηρίου 1989 σελίδα 00259

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Carl Otto Lenz ανέπτυξε τις προτάσεις του στις 10 Ιανουαρίου 1989 (*). Πρότεινε στο Δικαστήριο:

1) Να ακυρώσει τον κανονισμό 2096/87 του Συμβουλίου, της 13ης Ιουλίου 1987, περί της προσωρινής εισαγωγής των εμπορευματοκιβωτίων.

2) Να κρίνει ότι οι διατάξεις του κανονισμού αυτού συνεχίζουν να παράγουν αποτελέσματα, μέχρις ότου εκδοθεί ο κανονισμός κατ' ακολουθία της παρούσας απόφασης.

3) Να καταδικάσει το καθού στα δικαστικά έξοδα.

(*) Γλώσσα του πρωτοτύπου: η γερμανική.
Προτάσεις του γενικού εισαγγελέα Van Gerven της 11ης Ιανουαρίου 1989. - ΒΑΣΙΛΕΙΟ ΤΩΝ ΚΑΤΩ ΧΩΡΩΝ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΘΑΛΑΣΣΙΑ ΑΛΙΕΙΑ - ΥΠΕΡΒΑΣΗ ΤΩΝ ΠΟΣΟΣΤΩΣΕΩΝ 1983 - ΧΡΗΜΑΤΟΔΟΤΗΣΗ ΑΠΟ ΤΟ ΕΓΤΠΕ ΤΩΝ ΔΑΠΑΝΩΝ ΠΟΥ ΑΦΟΡΟΥΝ ΕΠΙΣΤΡΟΦΕΣ ΛΟΓΩ ΕΞΑΓΩΓΩΝ ΣΚΟΜΒΡΟΥ. - ΥΠΟΘΕΣΗ 262/87.



Συλλογή της Νομολογίας του Δικαστηρίου 1989 σελίδα 00225

Pub.RJ σελίδα Pub somm



Προτάσεις του γενικού εισαγγελέα

++++

Περίληψη των προτάσεων

Στις προτάσεις εξετάζονται, μεταξύ άλλων, η θέση της ολλανδικής κυβερνήσεως κατά την οποία ο εφαρμοστέος κανονισμός δεν προβλέπει περιορισμό ως προς τις ποσότητες ιχθύων για τις οποίες μπορούν να καταβληθούν επιστροφές κατά την εξαγωγή, εν αντιθέσει προς αυτό που συμβαίνει στην περίπτωση των παρεμβάσεων. Η θέση αυτή απορρίπτεται, βάσει της προηγουμένης νομολογίας του Δικαστηρίου και λαμβανομένων υπόψη των γενικών επιταγών της αλιευτικής πολιτικής.

Στις προτάσεις εξετάζεται εν συνεχεία αν - κατ' αναλογία προς αυτά που το Δικαστήριο δέχθηκε για τα έτη 1981 και 1982 στις αποφάσεις της 15ης Δεκεμβρίου 1987 στις εκ παραλλήλου εξετασθείσες υποθέσεις 326/85 και 237/86 - για το 1983 υφίστανται ειδικές περιστάσεις που αμβλύνουν, δυνάμει των αρχών της ασφάλειας του δικαίου και της δικαιολογημένης εμπιστοσύνης, το εφαρμοζόμενο γενικό σύστημα, στο οποίο βασίζεται η άρνηση χρηματοδοτήσεως. Η απάντηση είναι αρνητική και βασίζεται μεταξύ άλλων στην σκέψη ότι το ενδιαφερόμενο κράτος μέλος δεν μπορεί να επικαλεστεί την αρχή της ασφάλειας του δικαίου, δεδομένου ότι ο καθορισμός των εθνικών ποσοστώσεων ασφαλώς δεν ήταν απρόβλεπτος, αλλά συγκεκριμενοποιούσε στο κοινοτικό επίπεδο μια μακρά εξέλιξη στο επίπεδο του δημοσίου διεθνούς δικαίου. Εξάλλου, η αρχή της ασφάλειας του δικαίου δεν διαδραματίζει κατ' ανάγκη τον ίδιο ρόλο στη σχέση μεταξύ των αρχών των κρατών μελών και της Κοινότητας παρά μόνο στο πλαίσιο της σχέσεως μεταξύ των αρχών και των πολιτών. Η επίκληση της αρχής της ασφάλειας του δικαίου μου φαίνεται ακόμη λιγότερο δικαιολογημένη εφόσον το ίδιο το ενδιαφερόμενο κράτος μέλος μπορούσε άνετα να θέσει τέρμα στη νομική ανασφάλεια λαμβάνοντας σε εύθετο χρόνο προπαρασκευαστικά μέτρα.

Προτείνεται η απόρριψη της προσφυγής ακυρώσεως και η καταδίκη της προσφεύγουσας στα δικαστικά έξοδα.

(*) Γλώσσα του πρωτοτύπου: η ολλανδική.